

REPUBLIKA HRVATSKA

**ZAGREBAČKA ŽUPANIJA**

**OPĆINA POKUPSKO**

**Općinsko vijeće**

Na temelju članka 23. stavka 3. Zakona o vodama (NN 153/09, 63/11, 130/11, 56/13, 14/14, 46/18), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 129/08, 36/09, 150/11, 144/12, 19/13, 137/15, 123/17) i članka 15. i 33. Statuta Općine Pokupsko (Glasnik Zagrebačke županije, br. 11/13 i 4/18), Općinsko vijeće Općine Pokupsko na sjednici održanoj 2019. godine donosi

**ODLUKU**

**o prijenosu prava vlasništva nad komunalnim vodnim građevinama Općine Pokupsko**

**Članak 1.**

Sukladno odredbi članka 23 stavak 3. Zakona o vodama ((NN 153/09, 63/11, 130/11, 56/13, 14/14, 46/18) komunalne vodne građevine su javna dobra u javnoj uporabi i u vlasništvu su javnog isporučitelja vodnih usluga.

**Članak 2.**

Općina Pokupsko prenosi pravo vlasništva nad komunalnim vodnim građevinama na području Općine Pokupsko iz članka 1. ove Odluke u vlasništvo javnog isporučitelja vodnih usluga VG Vodoopskrba d.o.o. za vodoopskrbu i odvodnju, Velika Gorica, Ulica kneza Ljudevita Posavskog 45, OIB: 62462242629 (u daljnjem tekstu: Isporučitelj), uz naknadu za prijenos poslovnog udjela u Isporučitelju i to u visini postotka koji će se utvrditi sporazumno s Gradom Velika Gorica.

Popis komunalnih vodnih građevina koje se prenose Isporučitelju, kao prilog ove Odluke bit će dostavljen Isporučitelju u roku od 15 dana od dana donošenja ove Odluke.

**Članak 3.**

Vrijednost komunalnih građevina iz članka 1. ove Odluke prema knjigovodstvenoj vrijednosti utvrđenoj u poslovnim knjigama Općine Pokupsko na dan 31.12.2018. godine iznosi 53.858.341,47 kn, koji izvod iz poslovnih knjiga je sastavni dio ove Odluke.

**Članak 4.**

Objekti komunalnih građevina iz članka 1.ove Odluke prenose se u vlasništvo Isporučitelja u viđenom i zatečenom stanju na dan donošenja ove odluke.

**Članak 5**.

Isporučitelj je dužan evidentirati prenesene komunalne vodne građevine iz članka 3. ove Odluke u svojim poslovnim knjigama u roku od 30 dana od dana donošenja ove Odluke.

Isporučitelj je dužan komunalne vodne građevine iz članka 3. ove Odluke koje su mu prenesene u vlasništvo čuvati, održavati i koristiti sukladno njihovoj namjeni.

**Članak 6.**

Sukladno odredbama članka 200. Zakona o vodama, komunalne vodne građevine ne mogu se opteretiti založnim pravom niti biti predmetom ovrhe, ne mogu ulaziti u stečajnu ili likvidacijsku masu te se u slučaju stečaja ili likvidacije Isporučitelja izlučuju u vlasništvo općine Pokupsko, koja je, u smislu članka 202. stavka 1. Zakona o vodama, njihov izravni osnivač, a temeljem ove Odluke i suvlasnik Isporučitelja.

**Članak 7.**

Ovlašćuje se načelnik Općine Pokupsko za poduzimanje svih potrebnih radnji za provedbu ove Odluke. Ovlaštenje načelnika Općine Pokupsko iz ovog članka uključuje donošenje i potpis svih potrebnih odluka, ugovaranje, sklapanje i potpis svih potrebnih akata, ugovora, sporazuma radi provedbe potrebnih isprava na temelju ove odluke u knjizi poslovnih udjela i u registru nadležnog Trgovačkog suda. Ovlaštenje načelnika Općine Pokupsko iz ovog članka uključuje i ugovaranje te postizanje sporazuma o visini postotka i nominalnom iznosu poslovnih udjela koje će Općina Pokupsko steći u vlasništvo u Isporučitelju.

**Članak 8.**

Ova Odluka stupa na snagu danom donošenja i objavit će se u Glasniku Zagrebačke županije.

Danom donošenja ove odluke stavlja se izvan snage odluka Općinskog vijeća Općine Pokupsko KLASA: 325-01/15-01/11, URBROJ: 238-22-1-15-1 od 30. lipnja 2015. godine.

Klasa:

Urbroj:

U Pokupskom,

Predsjednik Općinskog vijeća

Stjepan Sučec